Rêxistina HDPyî ya Îstanbulî verê banê partî yê Bakirkoyî yo ke raştê hêrişî ame de bi eşkerayîyêke hêrişê vera partîya xo protesto kerd. Pîya bi îdarekaranê HDPyî îdrekarê CHP û TÎPî yê Îstanbulî û endamê Meclîsê Mayanê Haştîye tewrê çalakî bîyî.
Eşkerayî de ame vîrardene ke no hêrişo verên nîyo ke vera HDPyî yeno kerdene û ame vatene ke înan sey partî zaf hêrişî winayênî dîyî û rixme naye çirey peyser geme nêtşete û do ewro ra tepîya zî meerze. Qiseykerdişan de ame vateneke ê nê hêrişî sey hêrişî kesêkî nêvînenî û ca dîya nînan: ''Peyê nê hêrişî de hêzê xorî estê ke wazenê verê partîya ma bîgêrê. Nê hêrişî polîtîkaya dewleta xorî ya. Nê ciwanî bi hawayêkê sîstemkî benê giradeyeyê kundoxî.  Nê kayê leymin ê dewlete û sîstemî yê. Nê ciwanî ke hêrişê partîya ma kerd versîyonê Mehmet Metîner û Orhan Mîrogluyan o ke heta şan vera partîya ma bi zûran propagandaya tarî kenê. Wa no bêro zanayene ke ma do nê ciwanan destê çeteyan mafyayan ra bixelisnê.  Ma heta ewro çi rey verê hêrişan de çok nêda, do vera nê hêrişan de zî  çok nêde. Ma do têkoşînê xo pîlêr bikerê.''
Çalakî bi slogan û tîlîlîyan qedîyaye.
